Η επίδραση ενός προγράμματος Pilates στη λειτουργική ικανότητα ασθενών με χρόνια καρδιακή ανεπάρκεια
Creators: name: Χατζηιωάννου, Αικατερίνη Αναστασίου
Publisher: name: Aristotle University of Thessaloniki
Year: 2016
Subjects: Καρδιακή ανεπάρκεια
Πιλάτες
Λειτουργική ικανότητα
Heart failure
Pilates
Functional capacity

description: Η καρδιακή ανεπάρκεια αποτελεί μία από τις συχνότερες αιτίες θανάτου σε όλο τον κόσμο και μειώνει το επίπεδο της λειτουργικής ικανότητας των ασθενών, το οποίο αποτελεί αξιόπιστο δείκτη έκβασης της ασθένειας και της επιβίωσής τους. Μία νέα μορφή άσκησης, με σημαντικά οφέλη στη λειτουργική ικανότητα είναι το Pilates. Η μέθοδος, περιλαμβάνει ένα σύνολο αερόβιων και αναερόβιων ασκήσεων, οι οποίες εναλλάσσονται με συγκεκριμένη ροή και πραγματοποιούνται σε χαμηλή έως μέτρια ένταση. Ο σκοπός της παρούσας έρευνας ήταν να μελετηθεί η επίδραση ενός προγράμματος γύμνασης με τη μέθοδο Pilates στη λειτουργική ικανότητα ασθενών με καρδιακή ανεπάρκεια. Το ασκησιολόγιο έχει σχεδιαστεί με στόχο να αυξήσει τη μυϊκή δύναμη και αντοχή, την ευλυγισία καθώς και να βελτιώσει τη στάση του σώματος και την ισορροπία. Συμμετείχαν δύο ομάδες, γυναίκες και άνδρες ηλικίας 65-80 ετών, οι οποίες παρακολούθησαν 6μηνο πρόγραμμα Pilates, με συχνότητα 3 φορές την εβδομάδα. Η ομάδα Α αποτελούνταν από 15 ασθενείς με καρδιακή ανεπάρκεια, ενώ η ομάδα Β από 17 υγιείς. Οι μετρήσεις, οι οποίες πραγματοποιήθηκαν πριν και μετά την παρέμβαση, ήταν σωματομετρικές, δοκιμασίες πεδίου για εκτίμηση της λειτουργικής ικανότητάς τους, όπως Six Minute Walking Test (6MWT), sit to stand, timed get up &amp; go, κλίμακα Berg, δυναμομέτρηση άνω και κάτω άκρων, sit &amp; reach και γωνιομέτρηση, καθώς και συμπλήρωση ερωτηματολογίου SF36 για αξιολόγηση της ποιότητας ζωής. Από τα αποτελέσματα φάνηκε ότι η ομάδα Α βελτίωσε τις επιδόσεις στις δοκιμασίες sit to stand κατά 9,8% (p&lt;0.05), την ισορροπία, όπως αυτή εκτιμήθηκε από την κλίμακα Berg κατά 2% (p&lt;0.05) και την ποιότητα ζωής κατά 5,3% (p&lt;0.05). Η ομάδα Β βελτίωσε την επίδοση στο 6MWT κατά 1,8% (p&lt;0.05). Αμφότερες οι ομάδες βελτίωσαν την απαγωγή των ώμων στη γωνιομέτρηση [ομάδα Α 11,8% (p&lt;0.05), ομάδα Β 35,6% (p&lt;0.05)], καθώς και την επίδοση στο timed get up &amp; go [ομάδα Α 7,4% (p&lt;0.05) και ομάδα Β 5,8% (p&lt;0.05)]. Συμπερασματικά, η 6μηνη συστηματική γύμναση με τη μέθοδο Pilates σε ασθενείς με καρδιακή ανεπάρκεια βελτιώνει σημαντικά την ευλυγισία των αρθρώσεων, και τη μυϊκή δύναμη των άνω και κάτω άκρων, γεγονός που τους καθιστά πιο ικανούς να εκτελούν καθημερινές δραστηριότητες και έχει θετικό αντίκτυπο στην ποιότητα ζωής τους.
description: Heart failure is one of the most common causes of death around the world. Patients with heart failure have dramatically impaired physical functioning, , which is found to be a reliable indicator for disease outcome and survival. A new form of exercise with significant gains in functional capacity is Pilates. This method consists of a set of aerobic and anaerobic exercises, which are designed to increase muscle strength and endurance, flexibility, as well as to improve posture and balance. The purpose of this research was to study the effects of an exercise training program with the Pilates method on the functional capacity of patients with heart failure. Two groups of women and men aged 65-80 years attended a 6-month Pilates program with a frequency of three times a week. Group A consisted of 15 patients with heart failure, while group B of 17 healthy participants. The measurements taken before and after the intervention were somatometry, field tests for assessment of the functional capacity such as six minute walking test (6MWT), sit to stand, timed get up &amp; go, Berg scale, dynamometry of upper and lower limbs, sit &amp; reach, goniometry and completion of SF36 questionnaire for evaluating the quality of life. The results showed that group A improved performance in the Berg scale by 2% (p&lt;0.05), in quality of life by 5.3 % and in sit to stand test by 9,8% (p&lt;0.05). Group B improved performance in 6MWT by 1,8% (p&lt;0.05). Both groups improved abduction in goniometry [group A 11,8% (p&lt;0.05), group B 35,6% (p &lt;0.05)], and performance in the timed get up &amp; go [group A 7,4% (p&lt;0.05) and group B 5,8% (p &lt;0.05)]. In conclusion, a 6-month training with the Pilates method in patients with heart failure significantly improves the flexibility of joints and muscle strength of upper and lower limbs, rendering them more able to perform daily activities, and it has a positive impact on their quality of life.